<classify> SERIKALI imeziagiza Wizara zote kutoa orodha ya taasisi zilizopo chini yao ambazo watumishi wake wanatakiwa kuhamia Dodoma.Makamu Mwenyekiti wa Kamati ya taifa ya kuratibu serikali kuhamia Dodoma, Joseph Kiraiya ameyasema hayo mjini Dodoma.Amesema, baada ya kukamilisha utaratibu wa kuwaamisha watumishi wa wizara zote ifikapo Oktoba mwaka huu, itahamasisha suala la kuhamisha watumishi walio kwenye taasisi zilizo chini ya wizara.Tumeziagiza wizara zote kutoa orodha ya taasisi zilizo chini yao ili tujue idadi ya zinazotakiwa kuhamia Dodoma na zipi zibakie Dar es Salaam kutokana na majukumu yako, hii ndiyo kazi iliyobakia, amesema.Kiraiya ambaye pia ni Mkurugenzi Msaidizi wa Idara ya idara ya Kuratibu wa shughuli za serikali amesema watumishi 909 wa wizara ambao wako Dar es Salaam watakuwa wamehamia Dodoma ifikapo Oktoba mwaka huu.Katika utaratibu wa Serikali kuhamia Dodoma watumishi 7,443 walitakiwa kuhamia Dodoma na mpaka sasa ni watumishi 6,531 wameshahamia ikiwa ni asilimia 79.4.Awamu ya kwanza iliyoanza mwaka 2016 ambapo watumishi 1,789, wakati awamu ya pili ni watumishi 2,130 huku awamu ya tatu ikijumuisha watumishi 2,612.Alisema awamu ya nne ya watumishi wa wizara kuhamia Dodoma itajumuisha watumishi 909 ambao hadi kufikia Oktoba mwaka huu hamisho kwa upande wa wizara utakamilika.Katibu wa kikosi kazi hicho, Meshack Bandawe amesema mpaka sasa wizara 14 tayari watumishi wake wamehamia Dodoma ispokuwa Wizara 7 ambazo jumla ya watumishi 909 wanatarajiwa kuwa wamehamia Dodoma ifikapo Oktoba mwaka huu.  <topic>: kitaifa 